
Către,

CONSILIUL LOCAL AL COMUNEI PETRIȘ
RAPORT 

de analiză a activităţii de prevenire, împotriva incendiilor şi a neregulilor,  la normele de apărare împotriva incendiilor, constatate la controalele desfăşurate de serviciul voluntar în semestrul I 2025,   în sectorul de competenţă al SVSU Petriș

Având în vedere prevederile art.13 lit. i) din Legea nr. 307/2006, art. 14, lit. e), art. 151 și art. 152 din Norme generale de apărare împotriva incendiilor, aprobate prin Ordinul nr.163/2007 şi ale art. 18 din Regulamentul de planificare, organizare, desfăşurare a activităţii de prevenire a situaţiilor de urgenţă, prestate de serviciile voluntare, aprobat prin Ordinul 160/2007, se înaintează spre dezbatere Consiliului local al Comunei Petriș, prezentul Raport de analiză, a apărarii împotriva incendiilor,  la nivelul unităţii administrativ teritoriale a comunei Petriș, pentru luarea măsurilor care se impun.

 
Apărarea împotriva incendiilor la nivelul unităţii administrativ teritoriale Comuna Petriș se realizează prin structurile cu atribuţii în domeniul apărării împotriva incendiilor, respectiv Serviciul  Voluntar pentru Situaţii de Urgenţă Petriș.



În conformitate cu prevederile art. 152 din Norme generale de apărare împotriva incendiilor, aprobate prin Ordinul nr.163/2007, 


(1) Raportul de analiză conţine următoarele: 

a) implementarea noilor prevederi legale; 

b) stadiul îndeplinirii măsurilor stabilite; 

c) deficienţele care se manifestă în domeniul apărării împotriva incendiilor; 

d) concluzii din activitatea de instruire şi pregătire a personalului; 

e) relaţiile cu terţii privind apărarea împotriva incendiilor; 

f) asigurarea dotării, calitatea şi funcţionarea mijloacelor tehnice de apărare împotriva incendiilor; 
g) eficienţa activităţilor desfăşurate de structurile cu atribuţii în domeniul apărării împotriva incendiilor; 

h) propuneri de măsuri pentru îmbunătăţirea activităţii.

a) Implementarea noilor prevederi legale.


A fost analizată periodic legislația în vigoare, în vederea identificării eventualelor noutăți legislative în domeniu. 

Totodată au fost afișate măsurile și regulile de apărare împotriva incendiilor, în vederea popularizării acestora în rândul cetățenilor și prevenirii unor evenimente nefericite.


b) Stadiul îndeplinirii măsurilor stabilite.


În perioada de referință nu au fost efectuate controale din partea structurilor Inspectoratului pentru Situații de Urgență ,,Vasile Goldiș” Arad, însă au fost dispuse măsuri în vederea respectării și îndeplinirii măsurilor dispuse în cadrul controalelor anterioare, respectiv efectuarea de controale la gospodăriile populației privind respectarea regulilor de apărare împotriva incendiilor. 


c) Deficienţe care se manifestă în domeniul apărării împotriva incendiilor.

 Una dintre principalele atribuţii ale serviciului voluntar este „desfăşurarea de activităţi de informare şi instruire, privind cunoaşterea şi respectarea regulilor şi a măsurilor de apărare împotriva incendiilor”. În acest sens, serviciul voluntar a desfăşurat activităţi de prevenire, iar în urma acestora, au rezultat următoarele constatări:


c.1) Controale la gospodăriile populației.

· s-au efectuat controale la 600 de gospodării individuale. La 120 gospodării (20% din totalul gospodăriilor controlate) au fost constatate nereguli, după cum urmează:
· instalaţii electrice improvizate, conductori neizolaţi, corpuri de iluminat fără protecţie;

· Coşuri defecte, netencuite;

· Burlane din metal amplasate necorespunzător faţă de elemente combustibile ale construcţiilor ;

· Furaje depozitate necorespunzător 
· Sobe defecte 
· Nereguli legate de butelii 
· Afumători necorespunzătoare 
· Cenuşă depozitată necorespunzător 
· Obiecte depozitate aproape de sursă de aprindere 
· Copii lăsaţi nesupravegheaţi lângă surse de foc 
 
Cu ocazia controlului au fost înaintate Măsuri generale de prevenire a incendiilor în locuinţe familiale şi Măsuri generale de prevenire a incendiilor la construcţii destinate garării autovehiculelor, depozitării lemnelor și ale furajelor. 
c.2) Controale la unităţile de cult.
a) Parohiile Ortodoxe, Baptiste şi Penticostale:
- Deficienţe: 

· Nu există întocmită Organizarea apărării împotriva incendiilor conform Ordinului nr.163/2007;

· Nu există întocmit Planul de evacuare a persoanelor în caz de incendiu, conform Ordinului nr.163/2007.

· Nu există suficiente stingătoare.

· Nu funcționează becurile de la indicatoarele luminoase care marchează locurile de ieșire.

c.3) Controale la clădirile cu destinația unități de învățământ.

La Şcoala Gimnazială ,,Sabin Drăgoi” Petriș (școli, grădinițe) și la Școala Specială ,,Rază de soare”  - nu au fost constatat nereguli.
  c.4) Controale la Căminele culturale din comună.
Prevenirea şi supravegherea respectării măsurilor de apărare împotriva incendiilor la căminele culturale, cu ocazia desfăşurării tuturor activităţilor culturale. S-a efectuat supravegherea acțiunilor organizate cu ocazia evenimentelor sportive și culturale organizate în comuna Petriș.  
c.5) Alte controale și informări. 
 Prevenirea şi supravegherea activităţilor ce se desfăşoară la slujbele religioase cu ocazia sărbătorilor.
 Informarea persoanelor fizice şi juridice,  privind măsurile speciale care se aplică pe timpul campaniei agricole . Activitatea a fost  desfăşurată  în mediul virtual și în teren, de către şeful serviciului voluntar și compartimentul de prevenire, la  exploataţii agricole organizate ca societăţi comerciale sau persoane fizice autorizate. Cu această ocazie au fost tipărite (înmânate) ,,Măsuri” ce se aplică pe timpul campaniei agricole, programul de măsuri speciale pe timpul secetos, care se aplică pe teritoriul comunei şi cauzele care pot determina producerea incendiilor, măsuri de prevenire a incendiilor în timpul folosirii utilajelor agricole şi măsuri de prevenire în timpul anotimpului rece.
Aceste măsuri au fost transmise către populaţie prin distribuirea a 600 de fluturaşi, în fiecare trimestru al anului şi se află afişate pe site-ul instituției.
d) Concluzii din activitate de pregătire şi instruire a personalului.
Pregătirea  personalului serviciului voluntar s-a desfăşurat lunar, conform Planului de Pregătire aprobat. 

  e) Relaţiile cu terţii privind apărarea împotriva încendiilor.

 
Comuna Petriș are încheiate Convenții de colaborare în domeniul apărării împotriva incendiilor cu Comuna Săvârșin și cu Ocolul Silvic Săvârșin. 

În domeniul apărării împotriva incendiilor, Comuna Petriș colaborează cu structurile aflate în subordinea Inspectoratului pentru Situații de Urgență ,,Vasile Goldiș” al Județului Arad, Garda de Intervenție nr. 2 Birchiș și Secția de pompieri Bârzava.  
f) Asigurarea dotării, calitatea şi funcţionarea mijloacelor tehnice de apărare împotriva incendiilor. 
În privinţa mijloacelor tehnice de apărare împotriva incendiilor, se va continua dotarea, în vederea completării necesarului, în conformitate cu noile reglementări legale. 

g) Eficienţa activităţii desfăşurate de structurile cu atribuţii în domeniul apărării împotriva incendiilor.

Considerăm că activitatea de prevenire a incendiilor a avut rezultatele scontate, astfel că, în perioada ianuarie-iunie 2025 nu au fost înregistrate incendii la gospodăriile populaţiei.   

 Activitatea de informare a persoanelor fizice şi juridice, pentru cunoaşterea şi respectarea regulilor şi a măsurilor de apărare împotriva incendiilor, prin afişare şi distribuire de materiale,  desfăşurată de serviciul voluntar, a avut eficienţă în această perioadă, nefiind înregistrate incendii sau evenimente deosebite în domeniul situațiilor de urgență. 
           În continuare, în următoarea perioadă, vom pune un accent deosebit pe prevenire în rândul populaţiei, prin distribuirea de materiale informative, legate de instruirea populaţiei cu privire la fenomenele meteorologice periculoase şi  incendii, care se pot produce în raza sectorului de competenţă.

 
Distribuirea de materiale informative va fi realizată trimestrial de către membrii compartimentului de prevenire. 
   
 h)  Propuneri de măsuri pentru îmbunătăţirea activităţii. 

 
Având în vedere faptul că mai este necesară completarea dotărilor, vă rugăm respectuos  ca, în măsura posibilităţilor bugetare, să aveţi în vedere la elaborarea/rectificarea bugetului local fonduri pentru serviciul voluntar pentru situații de urgență. 
 
Pentru semestrul II al anului 2025 este necesar să se completeze echipamentul obligatoriu. 

 
În contextul secetei din timpul verii și incendiile de vegetație care au avut loc anterior în comună, vă solicităm să aveți în vedere constituirea unor rezerve de apă (cisterne, rezervoare) care să poată fi transportate la locul incendiilor. 

 
De asemenea solicit acordarea unei cote de combustibil, necesar pentru intervenţii. Vă reamintesc că SVSU Petriș nu dispune de un mijloc de deplasare la intervenţii, deplasarea făcându-se cu autoturismele personale ale unor voluntari. Este nevoie urgentă de un mijloc de transport cu care să se asigure deplasarea la intervenții.
 
Față de raportul anterior, în care am supus atenției faptul că unii voluntari au o vârstă înaintată și și-au exprimat intenția de a fi înlocuiți, în luna aprilie a anului 2025 au fost încheiate patru contracte de voluntariat, în prezent având voluntari din fiecare din toate satele aparținătoare comunei Petriș.

 
Pentru a stimula voluntarii activi, vă solicităm respectuos să aveți în vedere modificarea sumelor acordate voluntarilor cu prilejul intervențiilor la incendii. 
 
Pentru îmbunătăţirea activităţii de apărare împotriva incendiilor, propun luarea măsurilor pentru înlăturarea neregulilor prezentate în acest raport, după cum urmează:

	Nr.

Crt.
	Deficienţe/Activităţi
	Măsura pentru îndepărtarea deficienţei şi pentru îmbunătăţirea activităţii de apărare împotriva incendiilor
	Termen de realizare
	Răspunde

	1.
	Deficienţe constatate şi menţionate la lit. c)
	Reluarea controlului la gospodării, instituţii şi unităţi de cult unde s-au constatat nereguli.

Continuarea controalelor la gospodăriile populaţiei. 
	Semestrul II 2025
	Șef serviciu



	2.
	Informarea persoanelor fizice şi juridice pentru cunoaşterea şi respectarea regulilor şi a măsurilor de apărare împotriva incendiilor 
	Afişare, distribuire de materiale, etc.


	Permanent
	Şef serviciu



	3.
	Lipsa şi neactualizarea Planurilor de intervenţie pentru stingerea incendiilor la  căminele culturale şi sediul SVSU

	Alocarea de fonduri pentru servicii de elaborare a planurilor de intervenţie
	Semestrul II 2025
	Consiliul local

Primar
Şef SVSU

	4. 
	Dotarea serviciul voluntar cu mijloace de primă intervenţie, şi cu echipamentul minim necesar conform legii
	Achiziţionarea acestora
	permanent
	Primar
Consiliul local, Şef SVSU

	5.
	Modificarea sumelor acordate voluntarilor cu prilejul intervențiilor la incendii
	Propunere elaborare proiect de hotărâre
	Semestrul II 2025
	Consiliul local

Primar

Şef SVSU

	6.
	 Amenajarea şi dotarea sediului SVSU conform legislaţiei în vigoare
	Alocare de fonduri
	Anul 2025
	Primar

Consiliul local

Şef SVSU


         Prezentul raport s-a întocmit pe baza constatărilor rezultate din activităţile serviciului voluntar, desfăşurate în semestrul I al anului 2025 şi se înaintează Consiliului Local Petriș, pentru dezbatere şi pentru stabilirea de măsuri de remediere a deficienţelor în urma propunerilor făcute. 

Data: 29.07.2025                    





Şef SVSU

